Els joves emprenedors de l'IES Clara Campoamor venen els seus productes al Mercat Municipal d'Alaquàs
09/03/2012

# Els joves emprenedors de l'IES Clara Campoamor venen els seus productes al Mercat Municipal d'Alaquàs

*   09/03/2012
*   [Imprimir](#)
*   Compartir
*    https://www.alaquas.org/documento.asp?id\_do=13131

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13131%2F0&title=Ajuntament%20d%27Alaqu%C3%A0s.%20Premsa.Els%20joves%20emprenedors%20de%20l%27IES%20Clara%20Campoamor%20venen%20els%20seus%20productes%20al%20Mercat%20Municipal%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13131/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13131/09032012dsc08476_Form_4.jpg)](https://www.alaquas.org/ficheros/documentos/2012/2/13131/09032012dsc08476_Form_10.jpg "<a href='https://www.alaquas.org/ficheros/documentos/2012/2/13131/09032012dsc08476_Form_10.jpg' target=_blank><i class='fa fa-external-link' aria-hidden='true'></i>.Els joves emprenedors de l'IES Clara Campoamor venen els seus productes al Mercat Municipal d'Alaquàs</a>")

L'alcaldessa d'Alaquàs acompanya els alumnes de l'institut en l'obertura de la seua parada al Mercat

L'empresa Persones de Confiança creada pels alumnes de quart d'ESO de l'Institut Clara Campoamor ha començat a vendre els seus productes al mercat municipal d'Alaquàs. L'alcaldessa d'Alaquàs, Elvira García Campos, els ha acompanyat en la seua primera jornada. Persones de Confiança és una cooperativa posada en marxa per segon any consecutiu que forma part d'un projecte educatiu posat en marxa a l'institut per fomentar la iniciativa empresarial entre els joves.

Es tracta d'un projecte escolar sense ànim de lucre que es dedica a la venda de productes realitzats pels mateixos alumnes així com a la venda productes cultivats a l'hort escolar de l'Institut. Els beneficis aniran destinats a un projecte de solidaritat.

El projecte té com a objectiu fer comprendre a l'alumnat el concepte d'empresa així com valorar el paper de la persona emprenedora com a agent creador de riquesa i motor econòmic. Ajudats també per l'Agència de Desenvolupament Local d'Alaquàs i pel departament de creació d'empreses de l'Ajuntament d'Alaquàs, els joves han pogut conèixer de primera mà els requisits necessaris per a la creació d'una empresa així com la forma de gestionar una empresa. A més, s'han inscrit a la Associació de Comerciants d'Alaquàs, CAdA.

La cooperativa Persones de Confiança naix el passat any com una experiència pionera emmarcada dins del projecte educatiu "Empreses i iniciatives emprenedores" realitzat per l'alumnat de 4rt d'ESO del programa de diversificació curricular de l'institut Clara Campoamor. El projecte va quedar finalista en la convocatòria del 3 de novembre de 2011, en els Premis del Dia de la Persona Emprenedora de la Comunitat Valenciana 2012.